
TEHNISKĀ SPECIFIKĀCIJA/PROJEKTĒŠANAS UZDEVUMS  
BŪVPROJEKTA MINIMĀLĀ SASTĀVĀ  IZSTRĀDEI 
 “VECRĪGAS PUBLISKĀS ĀRTELPAS ATTĪSTĪBAS 1. KĀRTA”  
 
	1. VISPĀRĒJA INFORMĀCIJA

	1.1 
	Projekta nosaukums 
	“Vecrīgas publiskās ārtelpas attīstības 1. kārta”  

	1.2. 
	Pasūtītājs 
	Rīgas valstspilsētas pašvaldības Pilsētas attīstības departaments 

	1.3. 
	Izpildītājs  
	Būvprojekta minimāla sastāvā (turpmāk – BMS) izstrādātājs.  

	1.4. 
	Pasūtītāja kontaktpersona 
	Iļja Boicovs 
Rīgas valstspilsētas pašvaldības Pilsētas attīstības departamenta Projektu vadības pārvaldes Projektu ieviešanas nodaļas Galvenais projektu vadītājs 
E-pasts: ilja.boicovs@riga.lv  
Tālrunis (+371) 67037925, mob. (+371) 27115512 

	1.5. 
	Projekta mērķis 
	Veicināt Vecrīgas publiskās ārtelpas kā UNESCO Pasaules mantojuma sarakstā iekļautās teritorijas attīstību, lai nodrošinātu gājēju infrastruktūras kvalitātes un vides pieejamības uzlabošanu daudzveidīgām lietotāju grupām, kultūras un tūrisma pakalpojumu pieejamību, un sociālekonomiskā potenciāla paaugstināšanu, tādējādi uzlabojot  pilsētvides un iedzīvotāju dzīves kvalitāti un vietējās kopienas stiprināšanu.  


	1.6. 
	BMS izstrādes mērķis 
	Vides pieejamības veicināšana Vaļņu ielai un tās savienojumiem, izstrādājot augstas detalizācijas[footnoteRef:2]  un kvalitātes BMS.  [2:  šī iepirkuma ietvaros apzīmējums “augstas detalizācijas” -  būvprojekta minimāla sastāvā izstrādātajam ir jāsniedz konkrētus materiālu, iekārtu, formu piedāvājumus vai to ekvivalentus.  ] 

BMS kalpos par pamatu turpmākajam  (Projektē&Būvē) (turpmāk – D&B iepirkums), iepirkumam, nosakot Projekta tvērumu, būvapjomus un risinājumus, ko paredzēts īstenot Eiropas Savienības līdzfinansēta projekta “Vecrīgas publiskās ārtelpas attīstības 1. kārta” ietvaros saskaņā ar Ministru kabineta 12.09.2023. noteikumiem Nr.530 ”Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.5. pasākuma "Unikāla Eiropas mēroga kultūras mantojuma atjaunošana, lai veicinātu to piekļūstamību, attīstot kultūras pakalpojumus" īstenošanas noteikumi” (turpmāk-MK noteikumi). 

Izpildītājs  sniedz dizaina un konstruktīvos (tehniskos) risinājumus BMS teritorijas pārbūvei, ievērojot šādus pamatuzstādījumus: 

· Ielu pārveide par gājēju un gājējiem prioritāru ielas telpu. Tām jābūt ērtām, funkcionālām, drošām un vizuāli pievilcīgām pilsētas videi; 
· Ielas seguma nomaiņa ar kvalitatīvu, noturīgu, akmens/betona bruģējumu;  
· Ielas profila uzlabojumi, lai nodrošinātu ērtu pārvietošanos gājējiem ielas telpā;  
· Ielas gājēju zonās pie tirdzniecības vietām jānodrošina ērta iespēja novietot (bez platformām) āra mēbeles kafejnīcām un restorāniem;    
· Paredzēt ielas labiekārtojumu un ainavas elementus; 
· Paredzēt ielas izgaismojumu, kas nodrošina vizuālu pieejamību, orientāciju, drošību un pievilcību vakara stundās; 
· Norādes, kas nodrošina gājēju un tūristu orientāciju un ielas identitāti;
· Inženiertīkliem un pieslēgumiem  jānodrošina pieguļošo ēku optimālu funkcionalitāti;
· Paredzēt lietus ūdens savākšanu un novadīšanu, kas nodrošina ielas ērtu pieejamību un noturību dažādos klimata apstākļos. 
· Izstrādātajiem risinājumiem jābūt tehniski un ekonomiski pamatotiem un ilgtspējīgiem.

	1.7. 
	Būves klasifikācijas kods  
	Pārbūve 
2112 – Ielas ceļi laukumi  
2212 - Maģistrālie ūdensapgādes cauruļvadi  
2213 - Maģistrālās sakaru līnijas  
2223 - Vietējās nozīmes notekūdeņu cauruļvadi un attīrīšanas būves u.c. ( ja attiecināms) 

	1.8. 
	BMS robežas 
	Vaļņu iela (~ 630 m), Torņa iela, posmā no Smilšu ielas līdz Trokšņu ielai (~ 80 m), Smilšu iela, posmā no Meistaru ielas līdz 1991. gada barikāžu laukumam (~ 70 m), 1991. gada barikāžu laukums (~1000m2),  Amatu iela, posmā no Meistaru ielas līdz Amatu ielai 6 (~ 45m), Meistaru iela (~ 244 m), Kaļķu iela, posmā no Meistaru ielas  līdz Aspazijas bulvārim (~ 220 m), Teātra laukums (~1450m2), Teātra iela (~175 m), Audēju iela, posmā no Kalēju ielas līdz Aspazijas bulvārim (~ 120m), Vaļņu ielas savienojums ar 13.janvāra ielas promenādi. Indikatīvās BMS robežas skatīt Pielikumā Nr.1. 
Projekta robežas precizējamas BMS izstrādes laikā.

	1.9.
	Projekta finansējuma avots
	Izpildītājs ir informēts un apzinās, ka Projekta īstenošanai tiek piesaistīts Eiropas Savienības finansējums saskaņā ar MK noteikumiem tādējādi izstrādājot BMS, t.sk., darbu daudzumu sarakstus un sastādot tāmes, Izpildītājam, ciktāl tas iespējams, ir jāņem vērā MK noteikumos izvirzītās prasības (piem. proporcionalitāte) attiecināmā finansējuma saņemšanai.

	1.10.
	Sasniedzamais uzdevums
	Izpildītāja darba apjoms iepirkuma ietvaros:
Augstas detalizācijas un kvalitātes BMS izstrāde vides pieejamības veicināšanai Vaļņu ielai un tās savienojumiem, tostarp risinājumi ar to saistītiem inženiertīkliem:
1.10.1. Veikta padziļināta Projekta teritorijas izpēte un sagatavoti tehniski ekonomiski un ilgtspējīgi priekšlikumi turpmākai Projekta īstenošanai;
1.10.2. BMS dokumentācijas sagatavošana projektēšanas, autoruzraudzības un būvdarbu iepirkumam D&B iepirkumam., kura sastāvā izstrādāta tekstuālā, grafiskā, aprēķinu, ekonomiskā daļa un cita informācija par būvniecības ieceri;
1.10.3. Sagatavota Tehniskā specifikācija D&B iepirkumam;
1.10.4. Sniegtas konsultācijas un tehniskais atbalsts Pasūtītājam, lai nodrošinātu Projekta sekmīgu ieviešanu.




	1.11.
	Ziņojumi un sanāksmju norise
	1.11.1. Izpildītāja uzdevums ir reizi mēnesī (līdz katra mēneša 5 datumam) sagatavot un rakstiski iesniegt Pasūtītājam progresa ziņojumu. Ziņojumos ir jāiekļauj Līguma progresa pārskats par iepriekšējā pārskata periodā veiktajiem un izpildītajiem darbiem, problēmām, ja tādas ir, aprakstu un ieteikumus to risinājumam. Ziņojumos jāatspoguļo visi Izpildītāja īstenotie pasākumi. Ziņojumos jāietver:
-	pārskata periodā izpildīto darbu detalizēts saraksts un apkopojoši dati, pretenzijas vai strīdus jautājumi - kavējumi, skaņojumi, projekta risinājumu ietekme uz projekta realizācijas izmaksām un citi;
-	informācija par iespējamiem riskiem un to novēršanas pasākumiem, kuri varētu ietekmēt projekta realizāciju būvdarbu laikā;
-	informācija par problēmām un veiktie problēmu risināšanas pasākumi, kā arī savlaicīgi brīdinājumi, īpaši attiecībā uz izpildes termiņiem;
- notikušās sanāksmes, iesniegtās prasības, pieņemtos lēmumus, Pasūtītāja neizdarītos uzdevumus;
- kopsavilkumu par Izpildītāja piesaistītajiem būvspeciālistiem;
-	darbu progress un atbilstība laika grafikiem, preventīvās un/vai korektīvās darbības, procentuālās izpildes analīze;
- nākamajā izpildes atskaites posmā plānotais izpildes apjoms.
1.11.2. BMS izstrādes laikā tiek organizētas sanāksmes 1 (vienu) reizi nedēļā vai atsevišķi vienojoties ar Pasūtītāju, ne retāk kā reizi mēnesī. Līguma izpildes laikā organizētās sanāksmes protokolē Izpildītājs. Protokolu Izpildītājs 3 (trīs) darba dienu laikā iesniedz Pasūtītājam izskatīšanai un saskaņošanai.

	1.12.
	Nosacījumi Piedāvājuma iesniegšanas un Projekta īstenošanas laika grafikam
	1.12.1. Pretendentam pirms piedāvājuma sagatavošanas, vēlams apsekot projekta teritoriju un pārbaudīt Pasūtītāja doto norādījumu atbilstību/piemērojamību dabā. Pretendentam jāparedz un jāiekļauj finanšu piedāvājumā visas materiālu, darba un mehānismu izmaksas. Pretendentam jāparedz un jāiekļauj savā piedāvājuma arī palīgdarbu un palīgmateriālu izmaksas, kas nav tieši norādītas tehniskajā specifikācijā, bet bez kuru izpildes nevar nodrošināt Projekta tehniskajā specifikācijā definētas prasības.

1.12.2. Pretendentam piedāvājumā jāiesniedz laika grafiks, sadalot visus plānotos darbus precīzās, izmērāmās pozīcijās ar precīzi norādītiem atskaites punktiem, un to termiņiem (zemāk norādītās pozīcijas obligāti iekļaujamas Pretendenta laika grafikā un tehniskajā piedāvājumā):
· Projekta teritorijas apsekošana un izpētes veikšana;
· Tehnisko vai īpašo nosacījumu un citu atbildīgo institūciju nosacījumu saņemšana;
· Sākotnējo tehniski ekonomisko risinājumu sagatavošana un saskaņošana ar Pasūtītāju;
· BMS sagatavošana (tekstuālās, grafiskās, aprēķinu, ekonomiskā daļas un citas informācija par būvniecības ieceri);
· BMS saskaņošana ar Pasūtītāju un atbildīgajām institūcijām;
· Tehniskās specifikācijas sagatavošana D&B iepirkumam;
Sastādot laika grafiku ir jāņem vērā:
· Plānoto termiņu nevar noteikt īsāku par normatīvajos aktos noteikto termiņu attiecīgajai institūcijai šādu darbību veikšanai (piem., tehnisko noteikumu saņemšanai vai dokumentācijas saskaņošanai);
· Līgumā noteiktais termiņš BMS izskatīšanai un saskaņošanai ar Pasūtītāju.
Laika grafikam jābūt saplānotam pa nedēļām (norādot kopējo kalendāro dienu skaitu).
Laika grafika sākotnējā redakcija tiek pievienota līgumam. Pirms Līguma noslēgšanas un Līguma izpildes laikā nepieciešamības gadījumā Izpildītājs veic laika grafika aktualizēšanu, to saskaņojot ar Pasūtītāju. Ja nepieciešama laika grafika precizēšana, Izpildītājs iesniedz pārliecinošus paskaidrojumus par tehniskās specifikācijas izvirzīto uzdevumu izpildi noteiktajos termiņos.

	2. BMS NEPIECIEŠAMIE DOKUMENTI UN IZEJMATERIĀLI 

	2.1 
	Galvenie normatīvi un standarti 
	BMS jāizstrādā, balstoties uz Latvijas Valsts standartiem, Rīgas valstspilsētas pašvaldībā spēkā esošajiem noteikumiem un Latvijas būvnormatīviem, Ministru kabineta noteikumiem, Autoceļu būvdarbu  specifikācijām un vadlīniju jaunākajām redakcijām un citiem standartiem, normatīvajiem aktiem un Eiropas Savienības normām, Ministru kabineta 2017.gada 20.jūnija noteikumiem  Nr.353 “Prasības zaļajam publiskajam iepirkumam un to piemērošanas kārtība”.   

	2.2 
	Būvniecības ierosinātāja pilnvara 
	Pilnvara tehnisko noteikumu pieprasīšanai un citām aktivitātēm, lai varētu izpildīt līguma nosacījumus, sniedz Pasūtītājs pēc Izpildītāja pieprasījuma.  

	2.3 
	Vizuālā apsekošana  
	Veikt BMS robežās iekļautajām ielām piegulošo ēku vizuālu apsekošanu (t.sk. veicot foto fiksāciju), konstatējot esošos defektus, uzskaitot tos un detalizēti tehniski aprakstot (defekta atrašanās vieta, gabarīti u.c.). 

	2.4 
	Inženierizpēte 
	Ģeodēziskā un topogrāfiskā 
	Ģeotehniskā 

	
	
	X 
	X  
(Vietās, kur iespējams saskaņot) 

	
	
	Topogrāfisko izpēti veikt saskaņā ar 2014. gada 19. augusta Ministru Kabineta noteikumiem Nr. 500 “Vispārīgie būvnoteikumi, 2012. gada 24. aprīļa Ministru Kabineta noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi”, Rīgas domes 2019. gada 18. decembra saistošiem noteikumiem Nr. 98 “Augstas detalizācijas topogrāfiskās informācijas aprites saistošie noteikumi”, kā arī citiem spēkā esošajiem normatīvajiem aktiem.  
Vietās, kur tas ir iespējams, ņemot vērā inženiertīklu izvietojumu, veikt inženierģeoloģisko izpēti atbilstoši standartam LVS 190-5 “Zemes klātne”.  Izpētes apjomam un saturam jābūt tādam, lai Izpildītājs varētu uzņemties atbildību par izstrādātajiem risinājumiem. Inženierizpētes darbu izmaksas jāiekļauj BMS izstrādes izmaksās. 
BMS izstrādes ietvaros Izpildītājam ir pienākums pieaicināt ēku  sertificētu būvinženieri un veikt Projekta teritorijai pieguļošo ēku  vizuālo apsekojumu sagatavojot apsekošanas aktu par katras ēkas stāvokli un paredzēt konkrētus tipveida risinājumus, t.sk. sniegt priekšlikumus detalizētai ēku apskatei projektēšanas un būvniecības laikā, kā arī paredzēt nosacījumus, kas iekļaujami Darba organizācijas projektā sastāvā. Ja vizuālās apsekošanas laikā tiek fiksētas ēkas ar kritisku tehnisko stāvokli, nepieciešams veikt detalizētu apsekojamu tādā apjomā, kas potenciāli var ietekmēt Projekta realizāciju un Projektā paredzētie risinājumi var būtiski pasliktināt šo Projekta teritorijai pieguļošās ēkas mehānisko noturību.

	2.5 
	Tehniskie un/ vai  īpašie noteikumi 
	Tehniskie noteikumi ir pievienoti pielikumā Nr.3. Nepieciešamības gadījumā Izpildītājs pieprasa un saņem papildus Tehniskos un/vai īpašos noteikumus (turpmāk – TN) no visām institūcijām, kuru intereses tiek skartas. Pirms BMS izstrādes Izpildītājs   aktualizē  Priekšizpētes laikā saņemtos TN vai pieprasa jaunus, ja iepriekš izsniegtajiem ir beidzies derīguma termiņš. Visus izdevumus, kas varētu rasties TN pieprasīšanas, precizēšanas un skaņošanas laikā, kā arī ar tajos iekļauto nosacījumu izpildi sedz Izpildītājs.  

	2.6. 
	Saistītie projekti un ieceres, kuru risinājumi jāņem vērā izstrādājot BMS 
	· 13.janvāra ielas un publiskās ārtelpas attīstība;  
· Lielās ģildes pārbūve;  
· Rīgas tramvaja infrastruktūras pielāgošana zemās grīdas tramvaja parametriem (5. un 7. tramvaja maršruta līniju posmi); 
· Vāgnera nama pārbūve; 
· citi projekti un ieceres, kuras varētu tikt identificētas BMS izstrādes laikā;
Rīgas vēsturiskā centra un tā aizsardzības zonas transporta un mobilitātes attīstības tematiskā plānojuma izstrāde.

	3.  BMS IZSTRĀDES NOSACĪJUMI UN SASKAŅOŠANA  

	3.1 
	Izstrādāt BMS dokumentāciju, normatīvajos aktos noteiktā kārtībā saņemt būvatļauju ar nosacījumiem projektēšanai.  
Ņemt vērā  projekta “Vecrīgas publiskās ārtelpas attīstības un pieejamības veicināšana” sākotnējās būvniecības ieceres tehniskās dokumentācijas izstrādes (turpmāk – Priekšizpēte) ietvaros piedāvātos risinājumus un tajā iekļautos inženierizpētes datus (Pielikums Nr.2). 
Tehniskā specifikācija/Projektēšanas uzdevums sevī ietver minimālo veicamo pasākumu kopumu BMS izstrādei, taču tas nav uzskatāms par Izpildītāja ierobežojošu faktoru attiecīgas dokumentācijas izstrādē. Tādējādi, izstrādājot BMS, Izpildītājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus BMS veiksmīgai izstrādei. Risinājumus balstīt uz labās prakses piemēriem, ievērojot autentiskuma  saglabāšanas, estētikas un ilgtspējas, kā arī klimata pārmaiņu mazināšanas,  universālā dizaina un sabiedrības iesaistes principus. 
Projekta koncepcija, telpiskais plānojuma risinājums, ainaviskais un segumu risinājums, labiekārtojums, apgaismojums un saistītie vizuālie risinājumi ir savlaicīgi jāsaskaņo ar Pasūtītāju  visā BMS izstrādes gaitā. 

	3.2 
	BMS saturs 
	BMS saturam jāatbilst Būvniecības likuma, Ministru kabineta 2014. gada 19.augusta noteikumu Nr.500 “Vispārīgie būvnoteikumi”, Ministru kabineta 2014.gada 14.oktobra noteikumu Nr.633 „Autoceļu un ielu būvnoteikumi” prasībām u.c. uz nozari attiecināmajiem normatīvajiem aktiem.  
BMS iekļaujama  Ekonomikas daļa atbilstoši Ministru kabineta 2017. gada 3.maija noteikumiem Nr.239 “Būvizmaksu noteikšanas kārtība”.  Būvdarbu daudzumu sarakstā, norādīt visus darbu veidus, kas nepieciešami Projekta realizācijai, kā arī kontroltāmi ar provizoriskām izmaksām (kuras atbilst faktiskai situācijai tirgū). Katrai būvdarbu daudzumu saraksta pozīcijai jāpiešķir unikāls numurs, kas nesakrīt ar citu būvdarbu daudzuma saraksta pozīciju. Visiem  darbu daudzumiem un izmaksām jābūt norādītām ar precizitāti 2 (divas) zīmes aiz komata. 
  
BMS noformēšanas kārtība saskaņā ar noteikumiem par Latvijas būvnormatīvu LBN 202-18 “Būvniecības ieceres dokumentācijas noformēšana”. 
 Ja Pasūtītājs vai Izpildītājs  uzskata, ka saturu ir lietderīgi papildināt, tad Izpildītājs, pamatojoties uz savu profesionālo un praktisko pieredzi, papildina BMS saturu. 
  

	3.3 
	Vispārīgās prasības un tehniskais raksturojums  
	Ņemt vērā Priekšizpētē sniegtos risinājumus, norādes no Pasūtītāja un  BMS izstrādes laikā iegūto papildus informāciju. 
Ievērot šādus principus: 
· arhitektoniskās kvalitātes principu, saskaņā ar kuru būves projektē, līdzsvarojot būvniecības funkcionālos, estētiskos, sociālos, kultūrvēsturiskos, tehnoloģiskos un ekonomiskos aspektus, kā arī būvniecības ierosinātāja un sabiedrības intereses, dabas vai pilsētas ainavas individuālo identitāti, izceļot un organiski iekļaujot kultūrvidē, tādējādi to bagātinot un veidojot kvalitatīvus dzīves telpu; 
· inženiertehniskās kvalitātes principu, saskaņā ar kuru būves inženiertehniskais risinājums ir lietošanai drošs, kā arī ekonomiski un tehnoloģiski efektīvs; 
· atklātības principu, saskaņā ar kuru būvniecības process ir atklāts, sabiedrība tiek informēta par paredzamo būvniecību un saistībā ar to pieņemtajiem lēmumiem; 
· sabiedrības līdzdalības principu, saskaņā ar normatīvajos  akotos noteiktajiem gadījumiem tiek nodrošināta būvniecības ieceres publiska apspriešana; 
· ilgtspējīgas būvniecības principu, saskaņā ar kuru būvniecības procesā tiek radīta kvalitatīva dzīves vide pašreizējām un nākamajām paaudzēm, šai nolūkā arī palielinot atjaunojamo energoresursu un sekmējot citu dabas resursu efektīvu izmantošanu; 
· vides pieejamības principu, saskaņā ar kuru, būvniecības procesā tiek veidota vide, kurā ikviena persona var ērti pārvietoties un izmantot būvi atbilstoši tās lietošanas veidam; 
·  horizontālā principa “Klimatdrošināšana” un principa “Nenodarīt būtisku kaitējumu” prasības, kā arī izvēlētajos risinājumos ņemt vērā Latvijas pielāgošanās klimata pārmaiņām plānā laika posmam līdz 2030. gadam identificētos riskus;
· u.c. principus, kas nodrošina Būvprojekta kvalitātes atbilstību Jaunā Eiropas “Bauhaus” principiem: skaistums, ilgtspēja, iekļaušana.  
BMS izstrādes laikā risināmi šādi galvenie uzdevumi:
·  Izstrādāt ielu un laukumu vertikālo plānojumu, nodrošinot atbilstošu  šķērskritumu un garenkritumu. Vertikālajā plānojumā attēlot ūdens tecēšanas virzienu, kritumu procentos, krituma attālumu metros un vertikālās augstuma atzīmes; 
· BMS izstrādē jāievēro vides pieejamības prasības cilvēkiem ar īpašām vajadzībām, pielietojot universāla dizaina vai “bez barjeru” vides pieejamības principus, paredzot vienotus vides pieejamības risinājumus, kas atbilst normatīvo aktu prasībām un labās prakses piemēriem. Izstrādāt vides pieejamības shēmu BMS teritorijai. BMS izstrādes laikā konsultēties un risinājumus saskaņot Pasūtītāju un ar nodibinājumu “Invalīdu un viņu draugu apvienību “APEIRONS””, Latvijas neredzīgo biedrību vai citu līdzvērtīgu kompetentu organizāciju un Pasūtītāju;
· Izstrādāt Satiksmes organizācijas shēmu, piegādes un apkalpošanas transporta organizācijas shēmu, operatīvā transporta kustības shēmu un gājēju kustības shēmu ņemot vērā Priekšizpētē piedāvātos risinājumus satiksmes organizācijai un citas prasības, kas var tikt izvirzītas no Pasūtītāja puses projektēšanas laikā. Shēmai jāietver un jāanalizē transporta plūsmas teritorijās un  sektoros, kuri saistīti ar BMS izbūves teritoriju. Satiksmes organizācijas shēmā norādīt lietotāju loku iebraukšanai Projekta teritorijā, kā arī noteikt iebraukšanas, apstāšanās un stāvēšanas režīmu katrai lietotāju grupai. Satiksmes organizācijas shēmu  saskaņot ar Pasūtītāju, Rīgas valstspilsētas pašvaldības Ārtelpas un mobilitātes departamentu un, ja nepieciešams, ar operatīvajiem dienestiem. 
· Izpildītājam ir jāparedz krustojumu zonas veidot paceltas, lai nodrošinātu vides pieejamību un krustojumu šķērsošanu.


	3.4 
	Prasības attiecība uz inženiertīklu projektēšanu 
	Veikt esošo inženiertīklu novērtējumu. Paredzēt inženiertīklu izbūvi/pārbūvi saskaņā ar inženiertīklu turētāju tehniskajiem noteikumiem.  Atbilstoši tehnisko noteikumu prasībām izstrādāt detalizētus konceptuālos risinājumus inženiertīklu pārbūves un izbūves darbiem, ja tādi tiek paredzēti. .
Identificēt un norādīt neatbilstības inženiertīklu esošajam izvietojumam atbilstoši normatīvo aktu prasībām (vertikālie un horizontālie attālumi atbilstoši LBN008-14) un iespēju robežās projektējot inženiertīklus novērst attiecīgas neatbilstības.
Paredzēt videonovērošanas risinājumus BMS robežās, ņemot vērā kompetento iestāžu norādījumus, risinājumus saskaņot ar Pašvaldības aģentūru “Rīgas digitālā aģentūra”. 
Paredzēt lietus ūdens kanalizācijas nodalīšanu, kur tas iespējams, no sadzīves kanalizācijas tīkla un paredzēt ilgtspējīgus lietus notekūdeņu apsaimniekošanas risinājumus. Risinājumu saskaņot ar SIA “Rīgas ūdens” un Rīgas valstspilsētas pašvaldības Ārtelpas un mobilitātes departamentu u.c. kompetentajām institūcijām, ja nepieciešams. Iespēju robežās  pielietot ilgtspējīgus lietus ūdens apsaimniekošanas risinājumus, saskaņojot ar Pasūtītāju. Izvērtēt iespējas BMS teritorijā   izveidot lietus ūdens savākšanas pazemes rezervuāru.
Paredzēt sadzīves kanalizācijas un ūdensvada projektēšanu atbilstoši SIA “Rīgas ūdens” mājas lapā norādītajām prasībām - https://www.rigasudens.lv/lv/pakalpojumi/projektetajiem 
Izvērtēt Pasūtītājam piederošas sakaru kanalizācijas izbūves iespējas, paredzot visu elektronisko sakaru  tīklu izvietošanu vienkopus.  
Veikt visu  nepieciešamo papildus  inženiertīklu projektēšanu, ja tas tiek pieprasīts  tehniskajos noteikumos, kā arī paredzēt nedarbojošos komunikāciju demontāžu.

	3.5 
	Prasības labiekārtojuma sadaļai 
	Visā BMS risinājumu izstrādes laikā Izpildītājam ir pienākums piesaistīt kvalificētu ainavu arhitektu un dizaineri, kā arī apgaismojuma dizaina un norāžu dizaina speciālistus. 
Atbilstoši kultūrvēsturiskajai specifikai, izstrādāt teritorijas  labiekārtojumu kā vienotu, modernu un dinamisku atpūtas, tūrisma un citu pakalpojumu sistēmu. 
Projektējot labiekārtojumu, ievērot šādus ilgtspējas principus: 
· izmantot zaļās infrastruktūras elementus; 
· pēc iespējas ievērot bioloģiskās daudzveidības veicināšanas principus;  
· paredzēt vismaz viena materiāla otrreizēju izmantošanu;  
· paredzēt dabīgu, ilgtspējīgu materiālu izmantošanu. 
· Izstrādāt apgaismojuma koncepciju, ņemot vērā apkārtējās pilsētvides esošo apgaismojumu un pēc iespējas nepalielinot apgaismes balstu daudzumu — izmantojot galvenokārt pie ēku fasādēm stiprinātus un starp tām iekārtus gaismekļus. Ņemt vērā svētku apgaismojuma un cita noformējuma izvietošanas nepieciešamības un iespējas — risinājumus izstrādāt sadarbībā ar RVP Izglītības, sporta un kultūras departamenta Pilsētvides mākslas un noformējuma nodaļu.
· Izstrādāt ielu šķērsprofilu un ieseguma materiālu koncepciju, paredzot gājēju drošības, kustības ērtuma un vides pieejamības uzlabošanu, vienlaikus maksimāli saglabājot un veidojot kvalitatīvu vēsturiskā akmens bruģa segumu brauktuvēs (transporta zonās) un labiekārtojuma detaļās. Lietot augstvērtīgus un ilgmūžīgus, Rīgas vēsturiskajam centram raksturīgus un tajā iederīgus materiālus. Īpašu uzmanību pievērst projektējamo segumu salaiduma vietām ar piegulošo ielu esošajiem brauktuvju un ietvju iesegumiem, esošu piemiņas zīmju un vides objektu integrēšanai jaunajos segumos.
· Izstrādāt apstādījumu koncepciju, ievērojot vides mērogu un ekoloģiskos apstākļus, nodrošinot apstādījumu ilgmūžību un uzlabojot pilsētvides mikroklimatu. Apstādījumiem izmantot galvenokārt konteinerus; izvērtēt iespējas veidot apstādījumus gruntī BMS teritorijā iekļautajos laukumos, ņemot vērā apakšzemes inženiertīklu aizsargjoslas un attiecīgus ierobežojumus. Visiem apstādījumiem jābūt racionāli apsaimniekojamiem.
· Izstrādāt norāžu dizaina koncepciju, kas balstīta esošās situācijas, nozīmīgāko galamērķu, gājēju plūsmu un redzamības analīzē un iekļauj:
1) dažāda tipa norāžu izvietojumu; 
2) laikmetīgu un racionālu, bet kultūrvēsturiskajā vidē iederīgu informatīvo stendu dizainu, paredzēt 2 (divu) interaktīvu stendu izvietošanu;
3) norāžu grafisko dizainu, pievēršot uzmanību skaidrai lasāmībai, universālajam dizainam un nodrošinot uztveramību arī cilvēkiem ar funkcionāliem traucējumiem. Norāžu sistēmas dizains un saturs jāizstrādā, sadarbojoties ar Rīgas Investīciju un tūrisma aģentūras Tūrisma pārvaldi un izmantojot Rīgas vizuālās identitātes un pilsētvides informācijas stendu vadlīnijas.
· Izvēlēties savstarpēji stilistiski saskaņotus, augstas kvalitātes labiekārtojuma elementus. To dizainam jābūt laikmetīgam un racionālam, vienlaikus līdzsvarā ar kultūrvēsturiskās vides raksturu.
· Izvēlētajiem ieseguma materiāliem un labiekārtojuma elementiem jābūt funkcionāliem visos gadalaikos, ņemot vērā mainīgos laika apstākļus un maksimālās iespējamās temperatūras svārstības; tiem jābūt lietotājiem drošiem, ilgmūžīgiem un racionāli apsaimniekojamiem; 
· Plānojot stacionāru labiekārtojuma elementu izvietojumu, ņemt vērā komerctelpu izvietojumu ēku pirmajos stāvos, esošas un potenciālas vietas āra kafejnīcu izvietošanai. Paredzēt tādus segumus, kas piemēroti kafejnīcu āra mēbeļu novietošanai, lai izvairītos no terašu būvniecības.
· Pielietot minimāli nepieciešamo ceļa zīmju daudzumu un to izmērus, ceļa zīmes izvietot pēc iespējas kompakti, vairākas uz viena staba/turētāja un paredzēt stabu kvalitatīvu iestrādi segumā, dodot atbilstošus šo mezglu risinājumus BMS.
· BMS paredzētos labiekārtojuma un apgaismojuma elementu, apstādījumu risinājumus izvēlēties atbilstoši Rīgas valstspilsētas pašvaldības pilsētvides dizaina vadlīnijām (turpmāk - Vadlīnijas), vienlaikus saskaņojot tos ar Pasūtītāju. Ja līdz BMS izstrādes brīdim Vadlīnijas nav oficiāli izsniegtas, visu labiekārtojuma elementu un apstādījumu risinājumu izvēle un iekļaušana projektā jāsaskaņo ar Pasūtītāju; 
· Lai Pasūtītājs varētu izvēlēties optimālāko risinājumu, Izpildītājam ir pienākums piedāvāt vairākus (1-3) risinājuma variantus ielu šķērsprofiliem, ieseguma materiāliem, labiekārtojuma elementiem, apzaļumošanas risinājumiem, apgaismojumam, mazajām arhitektūras formām u.c.  
· Labiekārtojuma infrastruktūru, citus ārtelpas elementus un īslaicīgas lietošanas vai pagaidu būves izvietošana nav pieļaujama 1,5m rādiusā ap ūdenssaimniecības pakalpojumu nodrošināšanai izmantojamām lūku pārsedzēm un hidrantiem. Koku stādīšana nav pieļaujama ūdensapgādes un kanalizācijas tīklu aizsargjoslās;
· Ievērojot paredzamo inženiertīklu aizsargjoslas, virs inženiertīklu koridoriem neparedzēt būves, apstādījumus, bērnu laukumus vai citus objektus, kas var apgrūtināt piekļuvi ūdensapgādes un kanalizācijas inženiertīkliem (t.sk. tranšeju rakšanu);



	3.6 
	Prasības attiecībā uz Teātra laukuma teritoriju  
	1. Funkcionālais plānojums
· Nodrošināt brīvu gājēju kustību visos paredzamajos virzienos ar ērtu piekļuvi ēku ieejām un iespēju pulcēties laukumā publiskos pasākumos. Ar telpiskiem paņēmieniem padarīt prioritāru gājēju drošu pārvietošanos visā laukumā un gar tā perimetru Vaļņu ielā un Aspazijas bulvārī;
· Plānot piegādes un operatīvā transporta kustību laukumā pa minimālo nepieciešamo trajektoriju bez iespējas ilgstoši stāvēt — tikai īslaicīgai piebraukšanai pie viesnīcas, grāmatnīcas un ēkās esošajām iestādēm, komerctelpām. Autotransporta iebraukšanu laukumā veidot no Aspazijas bulvāra;
· Laukuma vidusdaļā paredzēt no stacionāriem labiekārtojuma un apgaismojuma elementiem, apstādījumiem brīvu zonu, lai saglabātu iespēju nākotnē laukumā izvietot skulpturālu akcentu. Pamatot skulpturāla akcenta izvietojumu ar galveno skatu perspektīvu vizuālu analīzi;
· Laukuma iesegums jāveido vienā līmenī, mainot laukuma esošo šķērsprofilu. Laukumā jānodrošina vides pieejamība senioriem un cilvēkiem ar funkcionāliem traucējumiem.

2. Labiekārtojums
· Izvēlēties savstarpēji stilistiski saskaņotus, augstas kvalitātes labiekārtojuma elementus, paredzot vismaz solus, atkritumu urnas un velonovietnes;
· Velonovietnes paredzēt laukuma Aspazijas bulvāra pusē, pēc iespējas tuvinot tās brauktuvei;
· Teātra laukumā nav jāparedz standartizētas aktīvās atpūtas vai bērnu rotaļu iekārtas.

3. Apstādījumi
· Izvērtēt iespējas laukumā veidot vidēja izmēra koku stādījumus gruntī tā, lai tie neaizsegtu Teātra ielas galvenās skatu perspektīvas. Pamatot apstādījumu izvietojumu laukumā ar vizuālu analīzi. Ņemt vērā apakšzemes inženiertīklu aizsargjoslas un attiecīgus ierobežojumus;
· Laukumā iespējams paredzēt arī pārvietojamus vai sezonāli mainīgus apstādījumus.


	3.7 
	Prasības 1991. gada barikāžu laukumam, Torņa ielai un Smilšu ielai  
	· Laukumu Torņa ielas sākumā veidot kā labiekārtotu publisku ārtelpu/ “ieejas vārtus” vecpilsētā (var tikt izmantoti gan stacionāri, gan sezonāli labiekārtojumā elementi), kas kalpo arī kā Latvijas Kara muzeja priekšlaukums;
· Gājēju zonas paredzēt ar akmens plākšņu segumu vides pieejamības nodrošināšanai; 
· Saglabājami esošie koki, veidojot pēc iespējas plašāku no seguma brīvu zonu ap tiem (zāliens, zemsedze);
· Laukumos paredzēt vietas āra kafejnīcām, mikromobilitātes un velo aprīkojumam;
· Paredzēt satiksmes mierināšanas risinājumus un izvērtēt iespējas veidot labiekārtotu publisku ārtelpu Smilšu ielas, Vaļņu  ielas un Meistaru ielas krustojumā.
· Izvērtēt iespējas laukumos vai ielas posmā izvietot dzeramā ūdens krānu; 
· Izvērtēt iespējas laukumos izvietot skulpturālus akcentus. Pamatot skulpturālu akcentu izvietojumu ar galveno skatu perspektīvu vizuālu analīzi;
· un citas prasības, kas var tikt izvirzītas no Pasūtītāja BMS izstrādes laikā.  

	3.8 
	Prasības Vaļņu ielai posmā no Smilšu ielas līdz Kaļķu ielai 
	· Paredzēt sašaurinātu brauktuvi bez autostāvvietām, saglabājot vēsturisko ielas telpas dalījumu un akmens bruģi;  
· Gājēju zonas plānot ar akmens plākšņu segumu vides pieejamības nodrošināšanai;   
· Izglītības ministrijas un Kaļķu ielas tuvumā veidot labiekārtojuma zonas ar apstādījumiem, mikromobilitātes un velo aprīkojumu;  
· Atsevišķos gājēju ietves posmos paredzēt labiekārtojuma un apstādījumu zonas (augi konteineros), vietas āra kafejnīcām;  
· Veidot vienlīmeņa saslēgumu ar Kaļķu ielu; 
· un citas prasības, kas var tikt izvirzītas no Pasūtītāja BMS izstrādes laikā. 

	3.9 
	Prasības Vaļņu ielai posmā no Kaļķu ielas līdz Teātra ielai 
	· Atjaunot akmens bruģi ielas vidusdaļā, saglabājot vienlīmeņa segumu bez izceltas ielas apmales;
· Veidot labiekārtojuma zonu/-as ar apstādījumiem, āra kafejnīcu vietām; 
· Gājēju zonas paredzēt ar akmens plākšņu segumu vides pieejamības nodrošināšanai;  
· Izvērtēt iespēju šo posmu veidot kā mikromobilitātei slēgtu zonu;
· Veidot vienlīmeņa saslēgumu ar Teātra laukumu;  
· un citas prasības, kas var tikt izvirzītas no Pasūtītaja BMS izstrādes laikā. 

	3.10 
	Prasības Vaļņu ielai posmā no Teātra ielas līdz Audēju ielai 
	· Paredzēt sašaurinātu brauktuvi, saglabājot vēsturisko ielas telpas dalījumu un akmens bruģi;  
· Veidot labiekārtojuma zonu/-as ar apstādījumiem, āra kafejnīcu vietām mikromobilitātes un velo aprīkojumu;
· Gājēju zonas paredzēt ar akmens plākšņu segumu vides pieejamības nodrošināšanai;  
· un citas prasības, kas var tikt izvirzītas  no Pasūtītāja BMS izstrādes laikā. 

	3.11
	Prasības  Vaļņu ielai posmā no Audēju ielas līdz 13. janvāra ielai 
	· Paredzēt sašaurinātu brauktuvi bez autostāvvietām, saglabājot vēsturisko ielas telpas dalījumu un akmens bruģi; 
· Veidot labiekārtojuma zonu/-as ar apstādījumiem, āra kafejnīcu vietām, mikromobilitātes un velo aprīkojumu;
· Gājēju zonas plānot ar akmens plākšņu segumu vides pieejamības nodrošināšanai;  
· Izvērtēt iespējas ielas posmā izvietot dzeramā ūdens krānu;
· Izstrādāt pagaidu risinājumu Vaļņu ielas savienojumam ar 13. janvāra ielas publisko ārtelpu kā vienlīmeņa gājēju pāreju;  
· un citas prasības, kas var tikt izvirzītas  no Pasūtītāja BMS izstrādes laikā. 

	3.12 
	Prasības Meistaru ielai 
	· Paredzēt sašaurinātu brauktuvi, saglabājot vēsturisko ielas telpas dalījumu un akmens bruģi; 
· Veidot vienlīmeņa savienojumu ar Līvu laukumu;
· Gājēju zonas paredzēt ar akmens plākšņu segumu vides pieejamības nodrošināšanai; 
· Paredzēt labiekārtojuma un apstādījumu zonas (augi konteineros); 
· un citas prasības, kas var tikt izvirzītas  no Pasūtītāja BMS izstrādes laikā. 

	3.13 
	Prasības Amatu ielai posmā no Līvu laukuma līdz Amatu ielai 6 
	· Paredzēt sašaurinātu brauktuvi, saglabājot vēsturisko ielas telpas dalījumu un akmens bruģi; 
· Gājēju zonas paredzēt ar akmens plākšņu segumu vides pieejamības nodrošināšanai; 
· un citas prasības, kas var tikt izvirzītas  no Pasūtītāja BMS izstrādes laikā. 

	3.14 
	Prasības Kaļķu ielai, posmā no Aspazijas bulvāra līdz Meistaru ielai. 
	· Veidot publisko  ārtelpu kā “ieejas vārtus” vecpilsētā (var tikt izmantoti gan stacionāri, gan sezonāli labiekārtojumā elementi);
· Izvērtēt iespēju kvalitatīva akmens bruģa seguma daļējai atjaunošanai. Risinājumu  veidot projektēšanas gaitā pēc vides kvalitātes un konteksta kritērijiem;
· Gājēju zonu paredzēt ar akmens plākšņu segumu vides pieejamības nodrošināšanai; 
· Veidot labiekārtojuma zonu/-as ar apstādījumiem, āra kafejnīcu vietām, mikromobilitātes un velo aprīkojumu, vietām mākslinieciskiem priekšnesumiem un to vērošanai;
· Izvērtēt iespējas ielas posmā izvietot dzeramā ūdens krānu un miglas strūklakas (gaisa mitrinātājus); 
· un citas prasības, kas var tikt izvirzītas  no Pasūtītāja BMS izstrādes laikā. 

	3.15 
	Prasības Audēju ielai posmā no Kalēju ielas līdz Aspazijas bulvārim 
	· Veidot publisko  ārtelpu kā “ieejas vārtus” vecpilsētā (var tikt izmantoti gan stacionāri, gan sezonāli labiekārtojumā elementi);
· Paredzēt sašaurinātu brauktuvi, noņemtas autostāvvietas saglabājot vēsturisko ielas telpas dalījumu un akmens bruģi,
· Veidot labiekārtojuma zonu ar apstādījumiem, āra kafejnīcu vietām, mikromobilitātes un velo aprīkojumu; 
· Gājēju zonas plānot ar akmens plākšņu segumu vides pieejamības nodrošināšanai;  
· un citas prasības, kas var tikt izvirzītas  no Pasūtītāja BMS izstrādes laikā.


	3.16 
	Prasības Teātra ielai 
	· Ielu plānot ar vienlīmeņa segumu, saglabājot vēsturisko ielas telpas dalījumu un akmens bruģi; 
· Gājēju zonas paredzēt ar akmens plākšņu segumu vides pieejamības nodrošināšanai; 
· un citas prasības, kas var tikt izvirzītas  no Pasūtītāja BMS izstrādes laikā. 

	3.17. 
	Saskaņojumi ar trešajām personām  
	BMS saskaņošanu ar citām institūcijām un trešajām personām veic Izpildītājs pirms saskaņošanas ar Pasūtītāju. Saskaņojuma protokola formu izstrādā Izpildītājs, formas saturu un izskatu saskaņo ar Pasūtītāju.  
Ja saskaņojums netiek saņemts BIS, saskaņojuma protokola oriģinālu ar pavadvēstuli iesniegt Pasūtītājam.  BMS saskaņošanas laiks ir ietverts kopējā BMS izstrādes laikā. 

	3.18.
	Tehniskās specifikācijas izstrāde
	· Izpildītājs izstrādā tehnisko specifikāciju (darba uzdevumu) D&B projektēšanas, autoruzraudzības un būvniecības darbiem D&B iepirkumam. Tehnisko specifikāciju izstrādē ņemt vērā tehnisko noteikumu izdevēju norādītās prasības t.sk. SIA “Rīgas ūdens” mājas lapā norādītās prasības - https://www.rigasudens.lv/lv/pakalpojumi/projektetajiem . 
· Tehniskās specifikācija jāizstrādā izsmeļoši, formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības, lai D&B iepirkuma ietvaros būtu iespēja sagatavot pēc iespējas precīzāku tehnisko un finanšu piedāvājumu
· Tehniskajā specifikācija jāiekļauj visus iespējamos riskus attiecībā uz potenciāli iespējamiem papildus darbiem un citiem apstākļiem, kas varētu negatīvi ietekmēt D&B līguma izpildi noteiktajā apjomā, termiņā un finanšu ietvarā

	3.19.
	Konsultācijas līguma izpildes laikā
	· Līguma izpildes laikā Izpildītājam jāsniedz Pasūtītājam nepieciešamās konsultācijas, lai tas varētu operatīvi pieņemt lēmumus par plānotajiem risinājumiem.
· Līguma izpildes laikā Izpildītājs pēc Pasūtītāja pieprasījuma sniedz rakstiskas atbildes uz Pasūtītāja interesējošiem jautājumiem par Projektu - ne vēlāk kā 2 (divu) darba dienu laikā, tai skaitā turpmāko iepirkumu laikā.
· Līguma izpildes laikā Izpildītājam jāuztur pastāvīga komunikācija ar Pasūtītāju un visus problēmu un jautājumu risinājumus jāsaskaņo ar Pasūtītāju.
· Izpildītājam jāsniedz konsultācijas Pasūtītājam D&B iepirkuma dokumentu izstrādes procesā attiecībā uz jautājumiem par BMS iekļautajiem risinājumiem un pasākumiem. 
· Izpildītājam jāsagatavo atbildes uz Pretendentu jautājumiem, kas D&B iepirkuma laikā tiek uzdoti saistībā ar BMS.
· Pēc Pasūtītāja pieprasījuma Izpildītājam ir jāpiedalās D&B iepirkuma procedūras ietvaros rīkotajās ieinteresēto piegādātāju sanāksmēs.
· Pēc Pasūtītāja pieprasījuma sniegt vērtējumu par D&B iepirkuma pretendentu piedāvātajiem tehniskajiem risinājumiem un būvizstrādājumiem.
· [bookmark: _Hlk167783965]Plānotais D&B iepirkuma procedūras laiks ir 4 līdz 6 mēneši, sākot no būvniecības ieceres saskaņošanas (būvatļaujas izsniegšanas un nodošanas Pasūtītājam).

	3.20. 
	Citas prasības  
	· Izpildītājs izstrādā prasības izmantojamiem materiāliem un bruģēšanas tehnikai (prasības  saskaņot ar Nacionālo Kultūras mantojuma pārvaldi); 
· Izpildītājs izstrādā detalizētu būvniecības risku izvērtējumu un sniedz priekšlikumus to novēršanai.  

		4.  
	PROJEKTA IZSTRĀDES LAIKS UN IESNIEGŠANA PASŪTĪTĀJAM  


 

	4.1 
	Kopējais BMS izstrādes laiks -  ne ilgāk kā 9 mēneši no Līguma noslēgšanas dienas. Sniegt priekšlikumu BMS realizācijai kārtās, par kārtu sadalījumu vienoties ar Pasūtītāju, līguma izpildes laikā. 
Izpildītājs sniedz konsultācijas Pasūtītājam turpmāko iepirkumu laikā.  Plānotais D&B iepirkuma procedūras laiks ir 4 līdz 6 mēneši, sākot no BMS saskaņošanas (būvatļaujas saņemšanas) un nodošanas Pasūtītājam. Prognozētais apjoms konsultāciju sniegšanai līdz 100 h.

	4.1.1
	Nodevuma saturs
	1. Segumu koncepcija;
2. Apstādījumu koncepcija;
3. Apgaismojuma koncepcija;
4. Norāžu un vietzīmju koncepcija;
5. Skaidrojošais apraksts;
6. Ģenerālplāns;
7. Šķērsprofili un garenprofili;
8. Labiekārtojuma plāns;
9. Ekonomikas dala (tai skaitā projekta kontroltāme ar projektēšanas un būvniecības paredzamajām izmaksām);
10. Satiksmes organizācijas shēmas (tai skaitā apkalpojošā, piegādēs un operatīvā transporta organizācijas shēma; gājēju kustības shēma);
11. Ielu šķērsprofilu un ieseguma materiālu koncepcija;
12. Inženiertīklu plāni (tai skaita savietotais plāns); 
13. Lietus ūdens savākšanas un novadīšanas plāns;
14. Materiālu un elementu specifikācijas ielas segumiem, apstādījumiem, labiekārtojumiem, un apgaismojumam;
15. Ēkas vizuālas apkopošanas kopsavilkums;
16. Inženierizpētes rezultātu apkopojumu;
17. Vismaz 15 (piecpadsmit)  ielas 3D risinājumu vizualizācijas, katrā ielas posmā, krustojumos, un papildus pēc nepieciešamības, lai pilnībā un skaidri ilustrētu risinājumu. (Vizualizācijām ir jāatspoguļo ielas telpa dienā un pie vakara izgaismojuma situācijas);

	4.1.2. 
	Nodevums  
	Papildus normatīvajos aktos noteiktajā kārtībā būvniecības informācijas sistēmā saskaņotajam BMS (izsniegta būvatļauja ar nosacījumiem projektēšanai), Izpildītājs iesniedz Pasūtītājam šādus BMS materiālus, kas akceptēti Rīgas valstspilsētas pašvaldības Pilsētas attīstības departamentā (Institūcija, kas pilda būvvaldes funkcijas):  
1.  BMS eksemplāru elektroniskā formātā (teksti Microsoft Word (*.doc) un rasējumi AutoCAD (*.dwg), kā arī sējumu  sastādītu PDF formātā (*.pdf), izmantojot mākoņpakalpojuma risinājumus; 
2.  pēc Pasūtītāja lūguma nodrošināt BMS eksemplāru papīra formātā, 1 (vienā) eksemplārā;  
3. Projekta kontroltāmi ar projektēšanas un būvniecības paredzamajām izmaksām, Microsoft Excel (*.xls) formātā;  
4. Gala nodevumā Izpildītājs iesniedz Pasūtītājam vismaz 15 (piecpadsmit) 3D risinājumu vizualizācijas. Vizualizāciju, skatu leņķi un izpildījums iepriekš saskaņojams ar Pasūtītāju.  

		5.  
	CITI DOKUMENTI  


 

	5.1 
	Pielikumi 
	1. Pielikums Nr.1. – Indikatīvās BMS robežas; 
2. Pielikums Nr.2. -  Priekšizpēte “Vecrīgas publiskās ārtelpas attīstības un pieejamības veicināšana”; 
3. Pielikums Nr.3. - Priekšizpētes laikā saņemtie tehniskie noteikumi: 
· SIA Baltcom 27.04.2023. Tehniskie noteikumi Nr. TN23042702; 
· Rīgas valstspilsētas pašvaldības ārtelpas un mobilitātes departaments 08.09.2023. Tehniskie noteikumi Nr. AMD-13-78nd; 
· AS GASO 25.04.2023. Tehniskie noteikumi Nr. 3947/15.2-2; 
· VAS “Latvijas Valsts radio un televīzijas centrs” 28.04.2023. Tehniskie noteikumi Nr. 40TD.05-02/01/22/BA-7444; 
· SIA “RETN Baltic” 14.04.2023. Tehniskie noteikumi Nr.  Nr. 84/2023;  
· SIA Rīgas ūdens 10.05.2023. Tehniskie noteikumi (dokumenta Nr. 2023-1.9-1175); 
· AS Sadales tīkli 14.04.2023. Tehniskie noteikumi Nr. Nr. 30AT00-03/TN-52512; 
· AS Sadales tīkli 23.05.2023. Tehniskie noteikumi Nr. Nr. 30AT00-04/TN-53733; 
· SIA TET 03.05.2023. Tehniskie noteikumi Nr. PN – 253548; 
4. Pielikums Nr.4. – Rīgas zīmola vadlīnijas; 
5. Pielikums Nr.5. - Koku stādīšanas vadlīnijas urbānā vidē. 

*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu

